Document ID: 32008R0113

ΚΑΝΟΝΙΣΜΌΣ (ΕΚ) αριθ. 113/2008 ΤΗΣ ΕΠΙΤΡΟΠΉΣ
της 6ης Φεβρουαρίου 2008
για την τροποποίηση του κανονισμού (ΕΚ) αριθ. 1979/2006 σχετικά με το άνοιγμα και τον τρόπο διαχείρισης δασμολογικών ποσοστώσεων για κονσέρβες μανιταριών που εισάγονται από τρίτες χώρες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1182/2007 του Συμβουλίου, της 26ης Σεπτεμβρίου 2007, για τη θέσπιση ειδικών κανόνων όσον αφορά τον τομέα των οπωροκηπευτικών, για την τροποποίηση των οδηγιών 2001/112/ΕΚ και 2001/113/ΕΚ και των κανονισμών (ΕΟΚ) αριθ. 827/68, (ΕΚ) αριθ. 2200/96, (ΕΚ) αριθ. 2201/96, (ΕΚ) αριθ. 2826/2000, (ΕΚ) αριθ. 1782/2003 και (ΕΚ) αριθ. 318/2006 και για την κατάργηση του κανονισμού (ΕΚ) αριθ. 2202/96 (1), και ιδίως το άρθρο 36 παράγραφος 1,
Εκτιμώντας τα ακόλουθα:
(1)
Βάσει του κανονισμού (ΕΚ) αριθ. 1979/2006 της Επιτροπής (2) απαιτείται πιστοποιητικό καταγωγής για την εισαγωγή κονσερβών μανιταριών που εισάγονται από την Κίνα στο πλαίσιο της ποσόστωσης GATT.
(2)
Τα πιστοποιητικά καταγωγής έχουν προβλεφθεί για να διασφαλιστεί η δίκαιη κατανομή της ποσόστωσης στις διάφορες προμηθεύτριες χώρες.
(3)
Λόγω των αλλαγών στην αγορά, επί του παρόντος μόνο για μία προμηθεύτρια χώρα, την Κίνα, προβλέπεται ειδική κατανομή η οποία αναφέρεται στον κανονισμό (ΕΚ) αριθ. 1979/2006. Όλες οι άλλες προμηθεύτριες χώρες εμπίπτουν στην κατηγορία «Λοιπές τρίτες χώρες». Το ποσοστό χρησιμοποίησης της ποσόστωσης που κατανέμεται στις «Λοιπές τρίτες χώρες» είναι πολύ μικρό.
(4)
Συνεπώς, τα πιστοποιητικά καταγωγής είναι περιττά και πρέπει να καταργηθούν για λόγους απλοποίησης.
(5)
Ως εκ τούτου, ο κανονισμός (ΕΚ) αριθ. 1979/2006 πρέπει να τροποποιηθεί αναλόγως.
(6)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης για την κοινή οργάνωση των γεωργικών αγορών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 11 και το παράρτημα ΙΙ του κανονισμού (ΕΚ) αριθ. 1979/2006 διαγράφονται.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Φεβρουαρίου 2008.

Labels: 18
3
5
6